
Инша
Алтын көз.
Менә туган ягыбызга көз ае килеп җитте. Көз бик матур, үзенчәлекле фасыл. Мин көз аен бик ошый. Яшел, сары, кызыл  төсләргә кергән яфракларга сокланып карап йөрергә яратам. Алардан матур букет ясап әниемә бүләк итәм. Тирә - як  шундый матур!
Көз көне көннәр кыскара, төннәр озая. Кояш офыктан  күтәрелә дә һәм бик тиз  байый. Көннән -  көн аның җылылыгы азая бара. Ә кичләрен  сизелерлек  суыклар башлана. 
Әйе, көз көне  болытлы һәм  моңсу көннәр күбрәк була. Ләкин  көзләр дә төрле була. Явып киткән яңгырдан сон, көн ачылып  кояш чыккан көннәр дә була. Мин кояш чыкканын күзәтергә яратам. Табигатьтә  бар да үз  вакыты белән алышына.Ә хәзер  без рәхәтләнеп алтын көздән ләззәт  ала алабыз. Кайбер көнне иртәдән үк  кояш чыга. Шундый матур урамда! Нишләп әле  саф һава сулап  йөреп кермәскә? Беркөнне әнием белән “Юл төзүчеләр” паркына  китеп бардык. Анда агачларның матурлыгына  сокланып туя алмадым. Кечкенә куаклар  зур агачлар белән чиратлашып алтын көзнең иң матур төсләрен сайлап  бизәнеп  куйганнар. Араларында үсеп утыручы миләш агачларының яфраклары һәм  җимешләре аеручада матур. Төрле төстәге яфраклар җил искәндә – коелып  бетәләр һәм  җиргә әкрен генә түшәләләр.
Әнием белән юл  буенча әкрен генә  атлап барабыз. Тирә – як белән хозурланам. Бермәлне  әнием миңа безнең алдан әкрен генә атлап,  үзебезнең туган телебездә матур сөйләшеп  баручы  бер әби белән бабайны күрсәтте. Әбинең   ап - ак чуклы матур шәле пәлтәсен  бизәп тора.Бабайның  кечкенә генә сакалы, ә  кулында таягы да бар. Мин алар белән матур итеп  исәнләштем, хәлләрен сорадым. Шул чак бабай миннән сорады: “- Улым, син әниең белән көзге табигатьнең матурлыгына сокланып йөрисеңме? Хәзер бик күпләр  тирә ягыбыздагы матурлыкны да күрә белмиләр бит” -  диде. Әнием бераз алар белән сөйләшеп алды. Мин аларны тыңлап тордым. Алар шундый  матурлар, күз тимәсен. Әнием миңа әйтте: “- Улым, бу бабай белән әби олылар инде. Әнә кара, алар  бик әкрен генә атлыйлар. Бу  матур пар  гомер көзләренә килеп җиткәннәр” - диде. Әнием аларга бәхетле картлык, тигез тормыш теләде.Без алар белән  саубуллашып китеп бардык. 
Яфраклар түшәлгән сукмак буйлап атлап, әнием белән рәхәтләнеп ял итеп өйгә кайттырга чыктык, ә үземнең уйларымда шул бабай белән әби иде.Ә мине һаман  бер сорау борчый иде “- Нәрсә ул гомер көзе?”. Анысын да әнием миңа  аңлатып бирде. Хәзер бит инде мин  зур малай.Күп нәрсәне аңлыйм. Минем генә дәү әнием янында  гомер көзен бергә үткәрергә дәү әтием юк.  Көзләр дә матур, гомер көзләре дә тигез булсын иде!
